ΚΑΝΟΝΙΣΜΟΣ (ΕΟΚ) αριθ. 3812/90 ΤΗΣ ΕΠΙΤΡΟΠΗΣ

της 19ης Δεκεμβρίου 1990

που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές των γαλακτοκομικών προϊόντων που εισάγονται στην Πορτογαλία και προέρχονται από την Κοινότητα των Δέκα και την Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 251,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που πρέπει να εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (1), και ιδίως το άρθρο 13,

τον κανονισμό (ΕΟΚ) αριθ. 3577/90 του Συμβουλίου της 4ης Δεκεμβρίου 1990 σχετικά με τα προσωρινά μέτρα και τις αναγκαίες προσαρμογές μετά την ενσωμάτωση του εδάφους της πρώην Λαϊκής Δημοκρατίας της Γερμανίας στην Κοινότητα στον τομέα της γεωργίας (2), και ιδίως το άρθρο 3,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που πρέπει να εφαρμόζεται στις συναλλαγές (3), όπως τροποποιήθηκε τελευταία από τον κανονισμό (ΕΟΚ) αριθ. 1637/90 (4), και ιδίως το άρθρο 7 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3659/90 του Συμβουλίου της 11ης Δεκεμβρίου 1990 περί των προϊόντων που υπόκεινται στο συμπληρωματικό μηχανισμό κατά τις συναλλαγές στη διάρκεια του δευτέρου σταδίου της προσχώρησης της Πορτογαλίας (5) προβλέπει την εφαρμογή του εν λόγω μηχανισμού από την 1η Ιανουαρίου 1991 ως τις 31 Δεκεμβρίου 1995 στα γαλακτοκομικά προϊόντα που απαριθμούνται στο παράρτημά του 7 ότι, εξάλλου, ο κανονισμός (ΕΟΚ) αριθ. 574/86 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 4026/89 (7), καθόρισε, για το σύνολο των γεωργικών τομέων, τις λεπτομέρειες εφαρμογής του συμπληρωματικού μηχανισμού στις συναλλαγές 7 ότι πρέπει να θεσπιστούν οι ειδικές διατάξεις για το εν λόγω γάλα και γαλακτοκομικά προϊόντα που παραδίδονται στην Πορτογαλία 7

ότι πρέπει να προβλεφθούν, για το έτος 1991, ανώτατα ενδεικτικά όρια για τις εισαγωγές στην Πορτογαλία που προέρχονται από την Κοινότητα των Δέκα, τα οποία καθορίζονται με βάση έναν προσωρινό απολογισμό και προσωρινό χρονοδιάγραμμα 7 ότι, για πρακτικούς λόγους

διαχείρισης, τα ανώτατα αυτά όρια δεν πρέπει να καθοριστούν ανά περίοδο εμπορίας αλλά ανά ημερολογιακό έτος 7 ότι είναι σκόπιμο να προβλεφθεί παρέκκλιση της διάταξης του άρθρου 15 του κανονισμού (ΕΟΚ) αριθ. 3719/88 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 1599/90 (9), και του άρθρου 6 παράγραφος 2 του κανονισμού (ΕΟΚ) αριθ. 574/86 σχετικά με την αίτηση και την έκδοση πιστοποιητικών ΣΜΣ, τη διάρκεια της ισχύος τους καθώς και του ύψους των εγγυήσεων το οποίο ποικίλλει ανάλογα με το προϊόν, με τρόπο ώστε να εξασφαλίζεται η καλή λειτουργία του καθεστώτος 7

ότι, σύμφωνα με τους όρους του άρθρου 5 παράγραφος 2 του κανονισμού (ΕΟΚ) αριθ. 3792/85, ο συμπληρωματικός μηχανισμός στις συναλλαγές που θεσπίστηκε για τις εισαγωγές στην Πορτογαλία που προέρχονται από την Κοινότητα εφαρμόζεται αυτομάτως στις εισαγωγές που προέρχονται από την Ισπανία 7 ότι πρέπει να ληφθεί υπόψη για τον καθορισμό των ανωτάτων ορίων 7

ότι οι κοινοτικοί εμπορευόμενοι μπορούν να εξάγουν τυριά προς την Πορτογαλία υπό ορισμένους περιοριστικούς όρους όσον αφορά, ιδίως, την περίοδο κατά τη διάρκεια της οποίας είχαν ασκήσει τη δραστηριότητα του εμπόρου 7 ότι πρέπει να υπάρξει παρέκκλιση από τον κανόνα αυτό για το 1991 υπέρ των εμπορευομένων που βρίσκονται στο έδαφος της πρώην Λαϊκής Δημοκρατίας της Γερμανίας και να τους επιτραπεί να εξάγουν τυριά προς την Πορτογαλία 7

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα ανώτατα ενδεικτικά όρια καθορίζονται στο παράρτημα για την περίοδο από 1ης Ιανουαρίου μέχρι 31 Δεκεμβρίου 1991.

2. Για τον καθορισμό και την εφαρμογή των ανωτάτων ενδεικτικών ορίων, η περίοδος εμπορίας αντιστοιχεί στο ημερολογιακό έτος.

Άρθρο 2

1. Η μέγιστη ποσότητα για την οποία μπορούν να εκδοθούν τα πιστοποιητικά ανά τρίμηνο ανέρχεται σε 25 % των ποσοτήτων που αναφέρονται στο παράρτημα.

2. Οι αιτήσεις πιστοποιητικού ΣΜΣ για τα τυριά πρέπει να αναφέρουν, ανά ποσότητα, το σχετικό είδος.

3. Κατά παρέκκλιση των διατάξεων:

α) του άρθρου 15 του κανονισμού (ΕΟΚ) αριθ. 3719/88, οι αιτήσεις για πιστοποιητικό ΣΜΣ που κατατίθενται κατά τη διάρκεια μιας εβδομάδας θεωρείται ότι έχουν κατατεθεί την επόμενη Δευτέρα, πριν από τις 1.00 μ.μ. 7

β)του άρθρου 6 παράγραφος 2 πρώτο και δεύτερο εδάφιο του κανονισμού (ΕΟΚ) αριθ. 574/86, τα κράτη μέλη ανακοινώνουν στην Επιτροπή, πριν την Τετάρτη στη 1.00 μ.μ., την ποσότητα που αποτελεί αντικείμενο των αιτήσεων πιστοποιητικού ανά σχετικό προϊόν οι οποίες θεωρούνται ότι κατατέθηκαν την προηγούμενη Δευτέρα. Τα κράτη μέλη εκδίδουν τα πιστοποιητικά ΣΜΣ την επόμενη Δευτέρα για τις αιτηθείσες ποσότητες, εκτός αν η Επιτροπή έλαβε ιδιαίτερα μέτρα.

Άρθρο 3

Όσον αφορά τα τυριά που υπάγονται στον κωδικό ΣΟ 0406, το πιστοποιητικό ΣΜΣ μπορεί να ζητηθεί αποκλειστικά από επιχείρηση της οποίας η εμπορική ιδιότητα έχει αναγνωρισθεί στο κράτος μέλος όπου είναι εγκατεστημένη και η οποία ασκεί από δώδεκα μήνες εμπορική δραστηριότητα στις συναλλαγές τυριών.

Εντούτοις, μέχρι τις 31 Δεκεμβρίου 1991, οι εμπορευόμενοι που είναι εγκατεστημένοι από δώδεκα μήνες στην επικράτεια της πρώην Λαϊκής Δημοκρατίας της Γερμανίας δεν είναι υποχρεωμένοι να έχουν ασκήσει τη δραστηριότητά τους από δώδεκα τουλάχιστον μήνες.

Άρθρο 4

1. Η ποσότητα που αποτελεί αντικείμενο μιας αίτησης πιστοποιητικών ΣΜΣ δεν μπορεί να είναι μεγαλύτερη, ανά επιχείρηση και ανά τρίμηνη περίοδο, από την ποσότητα που προβλέπεται στο άρθρο 2 παράγραφος 1.

Οι αιτήσεις πιστοποιητικού γίνονται δεκτές μόνον εφόσον ο αιτών δηλώσει γραπτώς ότι δεν υπέβαλε και αναλαμβάνει την υποχρέωση να μην υποβάλει αιτήσεις που αφορούν το ίδιο προϊόν σε άλλα κράτη μέλη από αυτό στο οποίο κατατέθηκε η αίτηση 7 σε περίπτωση υποβολής από τον ίδιο ενδιαφερόμενο αιτήσεων σε δύο ή περισσότερα κράτη μέλη, δεν γίνεται δεκτή καμία αίτηση.

Όλες οι αιτήσεις που προέρχονται από τον ίδιο ενδιαφερόμενο σε ένα κράτος μέλος θεωρούνται ως μία ενιαία αίτηση.

2. Το πιστοποιητικό ΣΜΣ ισχύει 21 ημέρες για όλα τα προϊόντα που προβλέπονται στο παράρτημα από την ημερομηνία της πραγματικής έκδοσής του, σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88.

3. Κατά παρέκκλιση του άρθρου 2 παράγραφος 2 του κανονισμού (ΕΟΚ) αριθ. 574/86, τα δικαιώματα που απορρέουν από το πιστοποιητικό ΣΜΣ δεν είναι διαβιβάσιμα κατά τη διάρκεια ισχύος του.

4. Κατά παρέκκλιση του άρθρου 6 παράγραφος 2 τρίτο εδάφιο του κανονισμού (ΕΟΚ) αριθ. 574/86, η υποχρέωση χρησιμοποίησης του πιστοποιητικού διατηρείται σε περίπτωση εφαρμογής του ενιαίου συντελεστή μείωσης.

Άρθρο 5

Το ποσό της εγγύησης που προβλέπεται στο άρθρο 1 παράγραφος 3 του κανονισμού (ΕΟΚ) αριθ. 569/86 όσον αφορά τα προϊόντα που περιλαμβάνονται στο παράρτημα καθορίζεται σε:

- 4 Ecu ανά 100 χιλιόγραμμα για τα προϊόντα που υπάγονται στους κωδικούς ΣΟ 0401 10 10, 0401 20 11, 0401 20 91, που περιλαμβάνονται στο παράρτημα,

-25 Ecu ανά 100 χιλιόγραμμα για τα τυριά που αναφέρονται στο παράρτημα.

Άρθρο 6

Οι παρούσες διατάξεις εφαρμόζονται, τηρουμένων των αναλογιών, στις εισαγωγές προέλευσης Ισπανίας.

Άρθρο 7

Η Πορτογαλία ανακοινώνει στην Επιτροπή τις ποσότητες των προϊόντων που εισήχθησαν πράγματι κάθε μήνα, το αργότερο σαράντα πέντε ημέρες μετά τη λήξη της σχετικής περιόδου, κατανεμημένες ανά προϊόν και, ενδεχομένως, ανά κατηγορία.

Άρθρο 8

Η Πορτογαλία ανακοινώνει στην Επιτροπή το αργότερο στις 15 Οκτωβρίου κάθε έτους τις προβλέψεις για την παραγωγή και την κατανάλωση σ' αυτό το κράτος μέλος για το επόμενο έτος.

Άρθρο 9

Ο παρών κανονισμός αρχίζει να ισχύει την 1η Ιανουαρίου 1991.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 367 της 31. 12. 1985, σ. 7.

(2) ΕΕ αριθ. L 353 της 17. 12. 1990, σ. 23.

(3) ΕΕ αριθ. L 55 της 1. 3. 1986, σ. 106.

(4) ΕΕ αριθ. L 153 της 19. 6. 1990, σ. 24.

(5) ΕΕ αριθ. L 362 της 27. 12. 1990, σ. 38.

(6) ΕΕ αριθ. L 57 της 1. 3. 1986, σ. 1.

(7) ΕΕ αριθ. L 382 της 30. 12. 1989, σ. 62.

(8) ΕΕ αριθ. L 331 της 2. 12. 1988, σ. 1.

(9) ΕΕ αριθ. L 151 της 15. 6. 1990, σ. 29.

ΠΑΡΑΡΤΗΜΑ

ΓΑΛΑ ΚΑΙ ΓΑΛΑΚΤΟΚΟΜΙΚΑ ΠΡΟΪΟΝΤΑ

Ανώτατα ενδεικτικά όρια

(σε τόνους)>ΘΕΣΗ ΠΗΝΑΚΑ>